கோவை மற்றும் திருப்பூரில் பல்வேறு நிகழ்ச்சிகளில் பங்கேற்பதற்காக புதனன்று வந்திருந்த திமுக மாநிலங்களவை உறுப்பினர் கனிமொழி கோவை விமான நிலையத்தில் செய்தியாளர்களிடம் பேசுகையில், கோவை மாநகர மக்களுக்கு குடிநீர் வழங்குவதை உறுதி செய்யவே 24 மணி நேரமும் குடிநீர் வழங்கும் திட்டம் கொண்டு வரப்பட்டது. ஆனால் தற்போது சூயஸ் என்ற தனியார் நிறுவனத்துடன் போடப்பட்டுள்ள ஒப்பந்த திட்டம் மக்களுக்கான திட்டம் அல்ல. இது அதிமுகவினர் தங்களை வளைமைபடுத்தி கொள்வதற்காக போடப்பட்ட திட்டம் என குற்றம்சாட்டினார். மேலும், வளர்ச்சி திட்டங்களை ஒருபோதும் திமுக எதிர்ப்பதில்லை. ஆனால் மக்களின் கருத்துக்களை கேட்காமல் சேலம்- சென்னை 8 வழிச்சாலையை அமைத்தே தீருவோம் என அரசு பிடிவாதம் பிடிப்பது பல்வேறு சந்தேகங்களை எழுப்புகிறது. 8 வழி பசுமைச்சாலை திட்டம் மக்களுக்கு எதிரான திட்டமாக இருப்பதால் தான் திமுக அதனை எதிர்க்கிறது. அதேநேரம், தமிழகத்தில் எந்த திட்டம் குறித்துவிமர்சித்தாலும் கைது நடவடிக்கை மேற்கொள்வது என்பது எமர்ஜென்சியை காட்டிலும் மோசமான நிலையில் தமிழகம் இருப்பதையே காட்டுகிறது. பத்திரிகையாளர்களுக்கே பாதுகாப்பு இல்லாத சூழலில் அரசியல் கட்சிகள் மட்டுமே பேசிவருவதாகவும். பெண்கள் வாழவே தகுதி இல்லாத நாடாக இந்தியா உருவாகி வருவது வேதனையளிப்பதாகவும் அவர் தெரிவித்தார்.